Гвозден Радичевић
<s>Гвозден Радичевић (рођен 1930. у Гучи, у Драгачеву) је српски певач народне музике.</s>

<s>Биографија</s>

<s>Припада првој поратној генерацији певача народне музике која је свој музички стил формирала на традицијама изворне народне музике.</s><s>На текстовима и композицијама Будимира Буце Јовановића, Добривоја Иванковића, Радоја Митровића, Александра Степића, Новице Неговановића и на својим отпевао је незаборавне песме: „Последње писмо“, „Полети голубе мој“, „Узми све што ти живот пружа“ и друге с којима је побеђивао на традиционалној Песми лета и Београдском сабору.</s><s>Неке од његових песама данас се сматрају изворним.</s><s>Певао је у дуету са Надом Мамулом, Лепом Лукић и Анђелком Мандић.</s>

<s>За разлику од већине певача народне музике, није певао изворне народне мелодије.</s><s>Гвозден је имао веома кратку али изузетну и блиставу певачку каријеру.</s><s>Почео је да снима 1964. године, а већ 1970. године био је први певач новокомпоноване народне музике са преко милион продатих плоча.</s><s>Интензивно је снимао до 1978. године и у том периоду је снимио 105 песама што је својеврсни рекорд који вероватно није постигао ни један певач да у просеку сваке године сними по 8 песама.</s><s>До 1980. године снимио је још 3 песме што је укупно 108 песама, с тим што је песму „Сеја косе расплетала“ снимио у две верзије, а „Сећаш ли се ратни друже“ у три верзије.</s>

<s>Гвозден ће остати упамћен по своме стилу, по свом чистом, меком, топлом и мелодичном гласу, по свом професионалном и коректном односу према својим колегама и публици.</s><s>Певао је у свим деловима бивше Југославије и свуда је био радо приман.</s><s>Он никад није погазио свој горштачки карактер да би се гурао у радио-станице и додворавао музичким уредницима да би стицао већу популарност, па се зато млађе генерације које данас слушају Гвозденове песме питају зашто она није била већа у односу на неке другоразедне певаче.</s>

<s>Плоче 
 Сећаш ли се ратни друже, сингл, ПГП РТБ, 1964,
 Песме и коло из Србије, сингл, (дует са Анђелком Мандић), Југотон, Загреб, 1964,
 Ја одлазим у армију, сингл, Југотон, Загреб, 1965,
 Полети голубе мој, сингл, Југотон, Загреб, 1965,
 У вечери лагане, сингл, (дует са Лепом Лукић), Дискос, Александровац, 1965, 
 Чим девојко лице мијеш, (дует са Лепом Лукић), Дискос, Александровац, 1965,
 Девојчице, бели зумбуле (дует са Лепом Лукић), Дискос Александровац, 1965,
 Сјећаш ли се ратни друже, сингл, Југотон, Загреб, 1965, 1966,
 Одавно ми не долазиш, сингл, (дует с Надом Мамулом), Југотон, Загреб, 1966,
 Сиви соко, сингл, Југотон, 1966,
 Не сећај се мене, сингл (дует са Надом Мамулом), Југотон, загреб, 1966,
 Болан ти лежим, јаране, сингл, Југотон, Загреб, 1967
 Ој, горо зелена, сингл, РТБ, 1968,
 Отишла си без збогом да кажеш, сингл, РТБ, 1968,
 Пиј, драга, из моје чаше, сингл, РТБ, 1968,
 Последње писмо, песма на заједничком синглу (II награда публике и I награда САМД, Београдски сабор 1968), РТБ, 1968,
 Узми све што ти живот пружа, сингл, РТБ, 1969,
 Лажна љубав, песма на синглу, (Илиџа, 1969), РТБ, 1969,
 Растављена срца, сингл, РТБ, 1969,
 Ко не хтео туђе, не имао своје, сингл, РТБ, 1970,
 Нисам ти рекао збогом, сингл, РТБ, (Фестивал Јесен 69), РТБ, 1970,
 Нећу никад за љубав да молим, сингл, РТБ, 1970,
 Гвозден, ЛП са 12 композиција, РТБ, 1972,
 Остао сам ко путник на друму, сингл РТБ, 1973,
 На растанку немој сузе лити, сингл, РТБ, 1974,
 Славица, сингл, РТБ, 1973,
 Гвозден Радичевић, ЛП са 12 песама, Југотон, Загреб, 1974,
 Нећемо те заборавит' друже, ЗКП РТВЛ, Љубљана, 1981.</s>

<s>Фестивали 
 1968.</s><s>Илиџа - Поведи коло, босанска делијо
 1968.</s><s>Београдски сабор - Последње писмо, 2. награда публике и 1. награда САМД
 1969.</s><s>Илиџа - Лажна љубав
 1969.</s><s>Фестивал Јесен - Нисам ти рекао збогом
 1970.</s><s>Акорди Ђердапа - Од Ђердапа до Кладова
 1975.</s><s>Београдски сабор - Не пиши ми тужна писма
 1976.</s><s>Хит парада - Живи друже, без бола и туге
 1978.</s><s>Хит парада - Нисмо као некад</s>

<s>Референце</s>

<s>Srpski pevači</s>

